
					PATVIRTINTA
                                                                                      Šakių rajono savivaldybės administracijos
			                     direktoriaus 2021 m. vasario   d.
                                                                                      įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS ŠAKIŲ SENIŪNIJOS TRAKTORININKO PAREIGYBĖS APRAŠYMAS

I SKYRIUS
PAREIGYBĖ

1. Šakių rajono savivaldybės administracijos Šakių seniūnijos traktorininkas yra priskiriama kvalifikuotų darbuotojų pareigybių grupei.
2. Pareigybės lygis – C.
3. Pareigybės paskirtis – vairuoti ir atlikti žemės kasimo, pakrovimo darbus, kitus įvairius darbus su seniūnijai priklausančiu traktoriumi.
4. Pareigybės pavaldumas – į darbą priima ir atleidžia Šakių rajono savivaldybės administracijos direktorius. Darbuotojas pavaldus seniūnijos seniūnui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip vidurinis išsilavinimas ir įgytą profesinę kvalifikaciją;
5.2. turėti privalomą sveikatos medicininę pažymą; 
5.3. traktorininkas privalo žinoti:
5.3.1. traktoriaus mechanizmų, prietaisų paskirtį, sudėtį, veikimą gedimų požymius bei priežąstis, jų įtaka saugiam darbui ir eismui;
5.3.2. traktoriaus remonto ir priežiūros reikalavimus;
5.3.3. traktoriaus konstrukcija, veikimo principus ir saugaus darbo ypatumus;
5.3.4. pirmosios medicinos pagalbos suteikimą, įvykus nelaimingam atsitikimui darbe;
5.3.5. žinoti kuro ir tepalų klasifikaciją, savybes ir sunaudojimo normas;
5.3.6. darbo pirminių dokumentų (kelionės lapų) pildymo taisykles;
5.3.7. traktorininkas privalo vadovautis seniūnijos darbo tvarkos taisyklėmis, darbuotojų saugos ir sveikatos instrukcijomis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo funkcijas:
6.1. prieš darbą laiku ir kokybiškai atlikti visus traktoriaus techninio aptarnavimo darbus, laiku nustatyti jo gedimus, dalyvauti traktoriaus remonte arba tai atlikti pačiam;
6.2. vykdo darbus, kurių atlikimui reikalinga vairuoti traktorių ir valdyti jam priskirtus įrenginius (pjovimo įrangą, puspriekabę, buldozerį), vykdyti paskirtas užduotis išvyksta tik techniškai tvarkingu ir švariu  traktoriumi, darbus pradeda vykdyti tik įsitikinus, kad visi įrenginiai atitinka saugumo reikalavimus, nekelia pavojaus gyvybei ir aplinkiniams;
6.3. užtikrina patikimą traktoriaus, mažosios mechanizacijos priemonių darbą, savalaikį ir kokybišką jų remontą;
6.4. tikrina visų apsaugos priemonių patikimumą mechanizmuose, mažosios mechanizacijos priemonėse, seniūnijos teritorijoje esančiuose darbo objektuose;
6.5. atlieka mechanizmų apžiūras, remontą, tikrina jų techninę būklę;
6.6. priima naujus įrengimus ir mechanizmus, ruošia juos eksploatacijai;
6.7. užtikrina skubų, savalaikį mechanizmų gedimų šalinimą, jų pervežimą iš vieno darbo objekto į kitą seniūnijos teritorijoje;
6.8. užtikrina traktoriaus ir jo įrenginių bei transporto priemonių švarą, pastoviai kontroliuoja tepalų lygį, filtrų būklę, kitų skysčių būtinumą dėl kurių trūkumo galimas traktoriaus, kitų įrenginių ir automobilių techninis sugadinimas, kontroliuoja padangų nusidėvėjimo lygį, laiku informuoja apie jų keitimo reikalingumą;
6.9. nustato nesudėtingus transporto priemonės gedimus ir savo jėgomis juos pašalina, o suderinus su seniūnu, organizuoja kitus transporto priemonių remonto darbus;
6.10. padeda iškrauti ir pakrauti pervežamą inventorių ir prekes;
6.11. tausoja seniūnijos ir seniūnijai patikėjimo teise perduotą valdyti savivaldybės ir valstybei nuosavybės teise priklausantį turtą;
6.12.tvarkingai dėvėti ir saugoti asmenines apsaugines priemones;
6.13. vykdo kitus seniūno, seniūno pavaduotojo nenuolatinio pobūdžio pavedimus tam, kad būtų užtikrintas seniūnijos funkcijų vykdymas.

IV SKYRIUS
ŠIAS PAREIGAS EINANČIO DARBUOTOJO ATSAKOMYBĖ

7. Šias pareigas vykdantis darbuotojas atsako:
7.1. už savo pareigų, nustatytų šiame pareigybės aprašyme, netinkamą vykdymą ar nevykdymą, pagal galiojantį Lietuvos Respublikos darbo kodeksą; 
7.2. už įstatymų pažeidimus, padarytus vykdant darbo funkcijas, pagal galiojantį Lietuvos Respublikos administracinių nusižengimų, baudžiamąjį bei civilinį kodeksus; 
7.3. už padarytą materialinę žalą pagal galiojantį Lietuvos Respublikos darbo bei civilinį kodeksus.

